jkorsvik/nowiki_second_scrape_merged huggingface dataset:
Rusasetvatnet

Rusasetvatnet er en kunstig innsjø 14 meter over havet like ved gården Rusaset i Ørland kommune.Vatnet har tilsig fra høydene i øst, og drenerer mot sørvest via Stamselva til Balsneselva, som har utløp i Hovsfjæra dyrefredningsområde.
Rusasetvatnet huser til tider usedvanlig store mengder og stort artsmangfold av fugl. Våtmarksfuglene har et tydelig mønstertrekk mellom de andre våtmarkene i Ørland; Litjvatnet i Agdenes og Rusasetvatnet. Derfor er Rusasetvatnet en viktig brikke i hele Ørland og regionens våtmarkssystem.
Vatnet er med i et reguleringsplanarbeide som har som formål å sette i verk Norges største restaureringsprosjekt for våtmarksområder, hvor 250 dekar sump og myr er planlagt omdannet til vann. Dette vil være første gang i Norge at man drar i gang et så stort rehabiliteringsprosjekt i våtmark. I november 2016 var det mange fugler på de nye øyene i Rusasetvatnet.


== Historikk ==
Den første neddemminga kom for å drenere dyrkingsområdet omkring. Det er ukjent når den første demningen ble laget, men vannet kan ha vært brukt til gjeddeoppdrett i 1535. I 1871 ga det vann til Dalebakken Mølle. Under den tyske okkupasjonen ble vannet gjort til drikkevannskilde for store deler av Ørlands befolkning. Vannet fikk eget gårds- og bruksnummer. Ørland og Bjugn kommuner bygde felles vassverk på 1990-tallet, uten bruk av Rusasetvatnet.


== Referanser ==
Carolina Rediviva

Carolina Rediviva (latin: «den gjenoppståtte Carolina») er universitetsbiblioteket ved Uppsala universitet. Navnet er en henspilling på den gamle universitetsbygningen, Academia Carolina, som tidligere lå ved domkirken.
Biblioteket ble grunnlagt i 1622 og er det eldste og et av de største i Sverige. Bygningen er tegnet av Carl Fredrik Sundvall (1754–1831), med grunnstensnedleggelse i 1817 og offisiell åpning i 1841. Mellom 1888 og 1892 ble det gjennomført en omfattende ombygning.
I universitetsbiblioteket oppbevares «Sølvbibelen», Codex argenteus, den første boken som er skrevet på et germansk språk, nemlig gotisk. Bibelen var en del av det svenske krigsbyttet under tredveårskrigen, ble røvet fra Praha og kom til Sverige i 1648.


== Bilder ==

		
		
		
		
		
		
		


== Eksterne lenker ==
Offisielt nettsted 
(en) Carolina Rediviva – kategori av bilder, video eller lyd på Commons 
(en) Carolina Rediviva – galleri av bilder, video eller lyd på Commons
Academia Carolina

Academia Carolina, Carolinska Academien, var et domkapittelhus fra middelalderen hvor det ble drevet undervisning ved Uppsala universitet. Bygningen ble revet i 1778, men «gjenoppstod» som Carolina Rediviva («den gjenoppståtte Carolina») i første halvdel av 1800-tallet.
Academia Carolina lå ved domkirken med fasaden mot Riddartorget, overfor den nåværende Värmlands nation og Juridicum, som fra 1708 hadde rommet datidens Akademiska sjukhuset.
PECL

Forkortelsen PECL kan bety blant annet følgende:

PHP Extension Community Library, bibliotek av utvidelser til PHP
Positive emitter-coupled logic, en familie av digitale integrerte kretser
Principles of European Contract Law, kommentarer til det europeiske rettssystemet for kontraktsrett.
Mario Gubiani

Mario Gubiani var en italiensk turner og fekter. 
Han deltok i turn under Sommer-OL 1906, der han kom på 4.-plass i lagkonkurransen, delt 6.-plass i 6-kamp individuelt og delt 7.-plass i 5-kamp individuelt. I samme OL fikk han sølv i fekting; i kårde for fektmestere. 


== Eksterne lenker ==
(en) Mario Gubiani – Olympedia 
(en) Mario Gubiani – Sports-Reference (OL-resultater – arkivert)
Universitetsby

Universitetsby er en betegnelse som gjerne brukes om byer hvor det stedlige universitetet setter et tydelig preg på byen. Dette vil spesielt være tilfelle for små og mellomstore byer hvor universitetet er den klarst største virksomheten i byen og det som setter byen «på kartet» i en nasjonal eller internasjonal sammenheng, og hvor universitetet har en lang tradisjon. I en universitetsby vil universitetet gjerne dominere den historiske bykjernen. I tillegg vil studentlivet sette sitt preg på byen. I typiske universitetsbyer vil studenter og andre med tilknytning til universitetet ofte utgjøre en stor del av innbyggertallet, gjerne opp imot 20-30 %.
Noen tyske universitetsbyer bruker betegnelsen «Universitätsstadt» i bynavnet, f.eks. «Universitätsstadt Marburg».
Betegnelsen brukes ikke så ofte om storbyer, hvor universitetets relative betydning for byen er mindre. Men strengt tatt kan universitetsby også bety en hvilken som helst by som har et universitet.


== Kjente universitetsbyer ==
 Bologna
 Cambridge
 Heidelberg
 Leiden
 Lund
 Marburg
 Pavia
 Pisa
 Rennes
 Oxford
 Siena
 Trondheim
 Tübingen
 Uppsala
 Zürich
1. Luckenwalder SC

1. Luckenwalder Sportclub e. V. er et tysk idrettslag i Luckenwalde, med utøvere innen bryting, svømming og vektløfting.


== Bryting ==
Laget ble tysk mester i sesongen 2005/06, og oppnådde 2.-plass de tre påfølgende sesonger. (Toppserien heter Ringer-Bundesliga).
Kjente brytere derfra, inkluderer dagens trener Erik Hahn i tillegg til Andreas Zabel, svensken Jalmar Sjöberg, Marek Svech(Tsjekkia), Mark Madsen(Danmark), Stephan Spengler, Heiko Balz, Maik Bullmann og Uwe Westendorf. Nordmennene Anders Rønningen og Thomas Rønningen(nordisk mester) har hatt kontrakt med klubben siden 2008.


== Resultater i 1. Bundesliga (bryting) ==
1990: Opprykk til 1. Bundesliga
2001: Kom til kvartfinalen
2002: Kom til semifinalen
2006: Tysk mester (for første gang)
2007: 2.-plass
2008: 2.-plass
2009: 2.-plass


== Eksterne lenker ==
Hjemmesiden til 1. Luckenwalder SC
Salpausselän hyppyrimäet

Salpausselän hyppyrimäet (norsk: Salpausselkä-bakkene) er et skihoppanlegg ved byen Lahtis i Finland. Anlegget har navn etter moreneryggene Salpausselkä, og består av tre hoppbakker med størrelse K116 (HS130), K90 (HS100, sommerprofil HS95) og K64 (HS70, sommerprofil HS66) samt fem mindre hoppbakker med K38, K25, K15, K8 og K6. Hoppbakkene er en del av idrettsanlegget Lahtis Sportssenter (finsk: Lahden Urheilukeskus), som også omfatter et stadion for langrenn og skiskyting, samt fotball-/friidrettsstadionet Lahden stadion, som er hjemmebane for fotballklubben FC Lahti. På sletta i den største hoppbakken lå et utendørs svømmebasseng en tid, og anlegget har også flere mindre hoppbakker.
Anlegget har vært arena for skihopping de seks gangene ski-VM har blitt arrangert i Lahtis, i 1926, 1938, 1958, 1978, 1989 og 2001. Langrenns- og skihoppanlegget er arena for Lahtisspelen, som har blitt arrangert de fleste år siden 1923, og som i dag inngår i verdenscupen i langrenn, kombinert og skihopping.


== Historie ==
Ved starten i 1923 lå hoppbakken i 90 graders vinkel i forhold til dagens hoppbakker. Anlegget ble bygd om flere ganger, blant annet foran VM i 1938. Det var også i bruk under 2. verdenskrig, blant annet til nasjonale mesterskap. Til sist hadde hoppbakken størrelse K84. Foran VM i 1978 ble det bygd helt nye hoppbakker på det stedet de ligger i dag, da med størrelse K113, K88 og senere K64. Den nye storbakken ble tatt i bruk i 1973, den nye normalbakken hadde første gang renn i 1977. Flere ombygginger og moderniseringer har vært gjort siden, i takt med nye verdensmesterskap og anleggskrav. Siste større ombygging ble gjort i 1985, men blant annet bakkeprofilen har blitt justert etter det.
Alle de hoppbakkene i anlegget har i dag plastmatter, slik at de også kan brukes sommerstid. Hoppbakkene har flomlysanlegg. De støre hoppbakkenes plassering gjør dem til dels utsatt for vind, som kan skape ulike forhold for hopperne. I dag brukes imidlertid vindseil, som skjermer for vinden og begrenser problemet.
Normalbakken ble renovert i 2013 og bakkestørrelsen ble endret til HS100.


== Bakkerekorder ==
Anerkjent bakkerekord i storbakken er 138 meter, satt av Johann André Forfang (Norge) under VM på ski 4. mars 2017. I normalbakken er den anerkjente bakkerekorden 103,5 meter, satt av Kamil Stoch (Polen) i VM på ski 24. februar 2017. I mediumbakken er bakkerekorden 72,5 meter, satt av Jarkko Määttä (Finland) i et internasjonalt juniorrenn 1. mars 2008.


=== Den gamle normalbakken ===
Oversiktene over bakkerekorder er basert på resultatlister publisert av Lahden Kaupunginmuseo (Lahti Bymuseum), og kan ha unøyaktigheter, særlig for de første årene.


== Se også ==
Lahtisspelen
Skihopping under Lahtisspelen


== Kilder ==
Skisprungschanzen-Archiv: Lahti (besøkt 30. desember 2010)
Lahtisspelen, offisiell side (besøkt 30. desember 2010)
Lahden Kaupunginmuseo (Lahtis Bymuseum): Salpausselän kisat - Lahti Ski Games Arkivert 19. oktober 2011 hos Wayback Machine. (alle resultatene) (finsk, engelsk, besøkt 30. desember 2010)


== Eksterne lenker ==
(en) Lahti Ski Jumping Hills – kategori av bilder, video eller lyd på Commons
Neak Pean

Neak Pean (khmer: ប្រាសាទនាគព័ន្ធ) («De sammentvinnede slanger») i Angkor, Kambodsja, er en kunstig øy med et buddhistisk tempel i Preah Khan-barayen bygget i kong Jayavarman VIIs regjeringstid i det 12. århundre. Navnet er avledet av skulpturene av slanger (Naga) som løper rundt bunnen av tempelet.


== Historie ==
Noen historikere mener at Neak Pean representerer Anavatapta, en mytisk innsjø i Himalaya der vannet antas å kurere all sykdom. Neak Pean ble opprinnelig laget for medisinske formål, som et av mange sykehus Jayavarman VII bygget. Det er basert på den gamle hinduistiske troen på balanse. Fire sammenkoblede bassenger representerer vann, jord, ild og vind. På den tiden trodde man at ved å gå inn i disse bassengene ville elementene balanseres i den som badet, dermed ville sykdommer kureres. I midten av de fire helende dammene er den sentrale vannkilden. Det er en statue av Bahala (Bodisavatta Guan Yin transformert til en hest), som et symbol på forebygging av drukning.


== Referanser ==


== Eksterne lenker ==
(en) Neak Pean – kategori av bilder, video eller lyd på Commons 
Cambodiaonline.net om Neak Pean
Argentina under Sommer-OL 1920

Argentina under Sommer-OL 1920. Det var én deltaker, en mannlig bokser, som konkurrerte for Argentina under Sommer-OL 1920 i Antwerpen. Han vant ingen medalje under OL i 1920. 


== Medaljer ==


== Kilder ==
Resultater og profilside Arkivert 29. desember 2008 hos Wayback Machine. på sports-reference.com
Jens Schive

Jens Schive (født 18. oktober 1900, død 17. desember 1962 i Bern) var en norsk journalist og diplomat.
Schive var født i Grimstad. Han tok examen artium i 1918 og begynte på studier ved universitetet. Samme år startet han sin karriere som journalist og hadde sin første jobb i avisa Vestlandske Tidende. I 1920 sluttet han og begynte i Norsk Telegrambyrå. I 1932 ble han sjef for byråets utenriksavdeling. Fra 1936 var han fast utenrikskronikør i Morgenbladet, og fra 1937 i NRK. I 1939 fulgte han kronprins Olav og Märtha på en reise til USA. Reisen ledet ham senere til å sammen med Hans Olav skrive boken Med Kronsprinsparet – for Norge!. Under andre verdenskrig var han presseattaché i Stockholm, hvor han skrev i avisa Norges Nytt.
Fra 1945 til 1948 var han sjef for pressekontoret i Utenriksdepartementet. Fra 1948 til 1951 var han Norges utsending til det nylig selvstendige indiske regimet, stasjonert ved legasjonen i Delhi. I 1951 ble han utnevnt til ambassadør ved Norges ambassade i Moskva. Fra 1953 var han ambassadør ved Norges ambassade i Stockholm.
Hans siste stasjonering var ved Norges ambassade i Bern fra 1961.


== Referanser ==


== Litteratur ==
Aftenposten (1952). Hvem Hva Hvor 1953. Oslo: Schibsted. s. 46.
Anders Rønningen

Anders Rønningen (født 23. mai 1986) er en norsk bryter som har kontrakt med den tyske sportsklubben 1. Luckenwalder SC.
Fem kamper har han hatt som profesjonell, siden debuten i desember 2008, fram t.o.m. den siste finale-runde (av to) i januar 2009.


== Meritter ==
Sølvmedalje i Nordisk mesterskap (2008)


== Medaljer i norske mesterskap ==


== Familie ==
Han er sønn av Jon Rønningen, og tvillingbror til Thomas Rønningen (nordisk mester, 2008, gresk-romersk bryting).


== Kilder ==
Profil hos Norges Bryteforbund.


== Eksterne lenker ==
(en) Anders Rønningen – FILA
Bolivias kvinnelandslag i fotball

Bolivias kvinnelandslag i fotball representerer Bolivia i internasjonal fotball. Ettersom Bolivia ikke har lykkes å kvalifisere seg til VM eller De panamerikanske leker, er deres innsats som oftest begrenset til deltakelse i Sudamericano Femenino. Ettersom dette bare arrangeres hvert fjerde år, hender det ofte at Bolivia forsvinner fra FIFA-rankingen. Per desember 2008 er Bolivia ikke med på rankingen, men poengsummen ville ha gitt dem en 100.-plass på rankingen på verdensbasis. Bolivia er klart sist i CONMEBOL per desember 2008.
Bolivia har vært med i Søramerikamesterskapet siden det andre mesterskapet, men har bare i 2003-mesterskapet oppnådd noe bedre enn en sisteplass, da de slo et blekt Chile. I de Bolivarske Leker i 2005 kom Bolivia nok en gang på fjerde (av fem) etter å ha slått Venezuela. Det kvalifiserte til semifinale, der Bolivia tapte for Peru. Bolivia tapte knepent bronsefinalen 2-3 mot Ecuador.


== Eksterne lenker ==
Colombias Fotballforbunds hjemmeside (spansk)
Chile under Sommer-OL 1920

Chile under Sommer-OL 1920. To mannlige sportsutøver fra Chile deltok i friidrett under Sommer-OL 1920 i Antwerpen. De vant ikke noen medalje.  


== Medaljer ==


== Eksterne lenker ==
OL-resultater på Sports-reference.com Arkivert 23. desember 2008 hos Wayback Machine.
Egypt under Sommer-OL 1920

Egypt under Sommer-OL 1920. Tjue sportsutøvere fra Egypt deltok i seks sporter, bryting, fotball, friidrett fekting, vektløfting og turn under Sommer-OL 1920 i Antwerpen. De vant ikke noen medalje.   


== Medaljer ==


== Eksterne lenker ==
Resultater og profilside Arkivert 31. desember 2008 hos Wayback Machine. på sports-reference.com
India under Sommer-OL 1920

India under Sommer-OL 1920. India vant ingen medaljer i Sommer-OL 1920 i Antwerpen.  


== Medaljer ==


== Eksterne lenker ==
OL-resultater på Sports-reference.com Arkivert 20. mars 2011 hos Wayback Machine.
Professorrådet

Professorrådet var det styrende organ ved NTH (integrert i NTNU fra 1996) fra institusjonen ble formelt startet 15. september 1910 fram til 1984. Professorrådet var høgskolens øverste faglige myndighet, og alle professorer hadde møte- og stemmerett.
Professorrådet var det første organ ble opprettet ved den kommende høyskolen. Rådet hadde sitt konstituerende møte på Gløshaugen 23. november 1909. Protokollen ble underskrevet av tre av de fire første NTH-professorene som var blitt utnevnt i siste halvdel av 1909. De tre var: Ole Sivert Bragstad, Peder Farup og Adolf Watzinger.På det andre møtet, 1. desember 1909, deltok også professor Johan Herman Lie Vogt. På dette møtet ble professor Bragstad valgt til rådets formann inntil videre. Han fungerte frem til måneden før høyskolen åpnet. Da ønsket han ikke lenger å fortsette. Sem Sæland ble derfor valgt til professorrådets formann i august 1910. Han gikk deretter over til å være skolens rektor.Sem Sæland ble også utnevnt til professor i siste halvdel av 1909, men deltok først på Professorrådets tredje møte, i januar 1910.Etterhvert som flere professorer ble utnevnt, dannet professorene ved de sju avdelingene (arkitektavd.; berg-; bygningsingeniør-; elektroteknisk-; kjemi-; maskin- og avdeling for allmenne fag) fagavdelingens styre, med en av professorene som avdelingsformann. Dette vervet gikk som regel på omgang mellom avdelingens professorer.Det viste seg snart at det var behov for at avdelingsformennene skulle danne et professorutvalg, som skulle fungere som et arbeidsutvalg for professorrådet. Det ble praksis at rektor fungerte som formann i den avdeling han tilhørte.


== Referanser ==


== Kilder ==
Brandt, Thomas og Ola Nordal (2010) Turbulens og tankekraft, historien om NTNU. Oslo, Pax. ISBN 978-82-530-3348-8
Devik, Olaf (1960) N.T.H. femti år : Norges tekniske høgskoles virksomhet 1910–190. Oslo: Teknisk ukeblad (e-bok fra bokhylla.no)
Jugoslavia under Sommer-OL 1920

Jugoslavia under Sommer-OL 1920. Jugoslavia deltok i én sport, fotball, med elleve spillere, under Sommer-OL 1920 i Antwerpen. Laget spilte kun en kamp, de tapte 0-7 til Tsjekkoslovakia. Jugoslavia vant ingen medaljer.  


== Medaljer ==


== Eksterne lenker ==
Resultater og profilside Arkivert 16. november 2012 hos Wayback Machine. på sports-reference.com
Muju-bakkene

Muju-bakkene er et skihoppanlegg ved byen Muju i Nord-Jeolla i Sør-Korea. Anlegget er en del av vintersportssanlegget Muju Resort, og består av fire hoppbakker med størrelse K120 (HS133), K90 (HS101), K60 og K35.
Hoppbakkene i Muju Resort ble bygd i 1990, og har siden vært treningsbase for de sørkoreanske skihopperne. Anlegget var arena for skihopping under vinter-Universiaden i 1997, og arrangerte et Sommer Grand Prix-renn i 2000, men har ikke hatt verdenscuprenn.
Alle de fire hoppbakkene har plastmatter, slik at de også kan brukes sommerstid.
Bakkerekorden i begge de to største bakkene er satt av Yoshiharu Ikeda (Japan) under vinter-Universiaden i 1997. I HS133-bakken er rekorden 136 meter, satt 1. februar 1997. I HS101-bakken er rekorden 103,5 meter, satt 26. januar 1997.


== Eksterne lenker ==
Skisprungschanzen-Archiv: Muju
Sørhavhest

Sørhavhest (Fulmarus glacialoides) er en sjøfugl på den sørlige halvkule. Sammen med havhest (F. glacialis) utgjør den slekten Fulmarus i stormfuglfamilien (Procellariidae).


== Biologi ==
Sørhavhest hekker på øyer i Antarktis, slik som Sør-Sandwichøyene, Sør-Orknøyene, Sør-Shetlandsøyene, Bouvetøya og Peter I Øy. Det finnes også flere kolonier langs Antarktikas kyst.
Det anslås at verdensbestanden er på 4 millioner individer (2004).


== Inndeling ==
Inndelingen følger IOC World Bird List og er i henhold til Gill, Donsker & Rasmussen (2021). Norske navn på artene følger Norsk navnekomité for fugl (NNKF) og er i henhold til Syvertsen et al. (2008, 2017, 2020).

Procellariiformes, stormfugler
Procellariidae, stormfuglfamilien, 4 underfamilier, 16 slekter, 96 arter
Fulmarinae, (havhester), 5 slekter, 7 arter
Pagodroma, monotypisk
Thalassoica, monotypisk
Daption, monotypisk
Macronectes, kjempepetreller, 2 arter
Fulmarus, (egentlige havhester), 2 arter
F. glacialis, havhest
F. glacialoides, sørhavhest (monotypisk)
Pelecanoidinae, (dykkerpetreller og hvalfugler), 4 slekter, 12 arter
Pterodrominae, (egentlige petreller), monotypisk. 34 arter
Procellariinae, (lirer), 6 slekter, 43 arter


== Referanser ==


== Eksterne lenker ==
(en) Sørhavhest – oversikt og omtale av artene i WORMS-databasen 
(en) Sørhavhest i Global Biodiversity Information Facility 
(no) Sørhavhest hos Artsdatabanken 
(en) Sørhavhest hos Fossilworks 
(en) Sørhavhest hos ITIS 
(en) Sørhavhest hos NCBI 
(en) Kategori:Fulmarus glacialoides – bilder, video eller lyd på Wikimedia Commons 
(en) Fulmarus glacialoides – galleri av bilder, video eller lyd på Wikimedia Commons 
Fulmarus glacialoides – detaljert informasjon på Wikispecies
Øyvind Nordsletten

Øyvind Nordsletten (født 1. juni 1944 på Bryne i Time kommune) er en norsk diplomat og ambassadør. Han har bl.a. vært Norges ambassadør til Ukraina, til Russland, til Irland og har også vært generalkonsul i Murmansk. 
Nordsletten har bl.a. gjennomført Forsvarets russiskkurs, avtjent plikttjeneste ved Garnisonen i Sør-Varanger og har også studert ved Universitetet i Oslo. Han gjennomførte Utenriksdepartementets aspirantkurs i 1974. Nordsletten var Norges første ambassadør til Kiev (Ukraina) 1992-1996, ekspedisjonssjef ved Statsministerens kontor 1998-1999 og var Norges ambassadør til Russland 2000-2008 hvor han også var første ambassadesekretær i perioden 1979–1982. Han var ambassadør til Dublin (Irland) 2008-2011 og generalkonsul i Murmansk (Russland) 2011-2013. 
I kjølvannet av Treholtsaken ble Nordsletten i 1984 erklært som uønsket i Sovjetunionen som en gjengjeldelse mot at Norge utviste flere sovjetiske diplomater. 16 år senere ble Nordsletten utnevnt til Norges ambassadør i Russland, en stilling han hadde i åtte år. 
Nordsletten ble i 2000 utnevnt til kommandør av St. Olavs Orden for embedsfortjeneste. I 2011 ble han tildelt den russiske Vennskapsordenen. Nordsletten ble i 2008 utnevnt til æresmedlem i Norsk-russisk handelskammer for sitt bidrag til forbedring av norsk-russiske forretningsrelasjoner.Han og hans kone Åslaug Undheim fikk i 2008 Time kommunes kulturvernpris for restaureringen av huset Arkjå.


== Referanser ==
Ildtetra

Ildtetra er en art i gruppen Hyphessobrycon. 
Det er en karpelaks som lever i elven Araguaia i Brasil. Det vitenskapelige navnet er Hyphessobrycon amandae, oppkalt etter Heiko Blehers mor (Amanda Bleher).
Denne arten har typisk tetra-form, men blir ikke større enn ca. 2 cm. De fleste har oransje og rødaktige farger med en viss gjennomsiktighet i området ved gattfinnen. 
Øynene har vanligvis samme farge som fisken og svart kant.
Ildtetra lever av små virvelløse dyr og planter.


== Eksterne lenker ==
(en) ildtetra – oversikt og omtale av artene i WORMS-databasen 
(en) ildtetra i Encyclopedia of Life 
(en) ildtetra i Global Biodiversity Information Facility 
(en) ildtetra hos FishBase 
(en) ildtetra hos ITIS 
(en) ildtetra hos NCBI 
(en) Kategori:Hyphessobrycon amandae – bilder, video eller lyd på Wikimedia Commons 
Hyphessobrycon amandae – detaljert informasjon på Wikispecies 
(en) Hyphessobrycon amandae - Ember tetra - FishBase
Ripieno

Ripieno (ital.: alle eller hele), forkortet: R, rip., kan bety en av følgende:

Det største av to ensembler i en concerto grosso i motsetning til solistensemblet som kalles concertino.
Ripieno concerto er et uttrykk fra barokken på konserter uten dominante soloister, dvs som en tidlig form for symfoni.
Notene som legges til når en spiller generalbass.En orkestermusiker eller sanger uten solistiske oppgaver kalles en ripienist.


== Se også ==
Musikkterminologi
Arcadia 2001

Arcadia 2001 er en andre generasjons, 8-bits spillkonsoll produsert av det amerikanske firmaet Emerson Radio Corp. Konsollen ble lansert i 1982 og har grafikk på linje med konsollene Intellivision og Philips G7000. Den ble avviklet 18 måneder etter den ble først sluppet ut, med kun 35 spill som ble sluppet ut til den.


== Referanser ==
Monaco under Sommer-OL 1920

Monaco under Sommer-OL 1920. Fire sportsutøvere fra Monaco deltok i to sporter, friidrett og turn, under Sommer-OL 1920 i Antwerpen. Monaco vant ingen medalje  


== Medaljer ==


== Kilder ==
Monaco under Sommer-OL 1920: Resultater og profilside Arkivert 16. desember 2012 hos Wayback Machine. på sports-reference.com
Portugal under Sommer-OL 1920

Portugal under Sommer-OL 1920. Tretten sportsutøvere fra Portugal deltok i to grener, fekting og skyting, under Sommer-OL 1920 i Antwerpen. Portugal vant ingen medaljer. OL-troppen besto av åtte fektere og fem skyttere.  


== Medaljer ==


== Eksterne lenker ==
OL-resultater på Sports-reference.com Arkivert 20. september 2011 hos Wayback Machine.
Stephen A. Douglas

Stephen Arnold Douglas (født 23. april 1813 i  Brandon i Rutland County i Vermont i USA, død 3. juni 1861 i Chicago) var en amerikansk politiker fra Illinois. Han var Demokratenes kandidat i presidentvalget i 1860, men tapte mot Abraham Lincoln, som Douglas hadde slått i senatsvalgene to år tidligere, etter en rekke kjente debatter omkring slaveri (som Douglas var for). Douglas be kalt «Lille kjempe» («Little Giant») fordi han var kort av vekst (litt over 150 cm høy), men av mange ansett som en kjempe innen politikken.
Douglas satt først én periode i Representantenes hus (1843–1847), og deretter i Senatet frem til sin død i 1861.
Som formann i territorialkomiteen, dominerte Douglas Senatet i 1850-årene. Douglas hadde et ønske om å bevare slaveriet, og fremmet blant annet Kansas-Nebraska-loven, som opprettet disse territoriene, men overlot til befolkningen der om staveriet skulle tillates. Slik opphevet i realiteten denne loven Missouri-kompromisset av 1820 og flyttet slaveriet lengre nord.
Douglas støttet imidlertid ikke Amerikas konfødererte stater (Sørstatene) da disse brøt ut av det opprinnelige USA i april 1861, og fikk sine tilhengere til å støtte Nordstatene. Douglas døde imidlertid av tyfoidfeber, få uker senere.


== Referanser ==


== Eksterne lenker ==
(en) Stephen A. Douglas – kategori av bilder, video eller lyd på Commons 
(en) Stephen A. Douglas hos Amerikas forente staters kongress' biografiske kartotek 
(en) Stephen A. Douglas hos American National Biography 
(en) Stephen A. Douglas Association